CELEX: 32005R1709
Language: hu
Date: 2005-10-19
Title: A Bizottság 1709/2005/EK rendelete (2005. október 19.) a 2004/2005-ös gazdasági évre a becsült olívaolaj-termelés és az előre kifizethető termelési támogatás egységenkénti összegének meghatározásáról

20.10.2005   
            
            
               HU
            
            
               Az Európai Unió Hivatalos Lapja
            
            
               L 274/11
            
         
      A BIZOTTSÁG 1709/2005/EK RENDELETE
   
   (2005. október 19.)
   a 2004/2005-ös gazdasági évre a becsült olívaolaj-termelés és az előre kifizethető termelési támogatás egységenkénti összegének meghatározásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre (1),
   tekintettel az olívaolaj termelésére nyújtott támogatásra és az olívaolaj termelői szervezeteinek támogatására vonatkozó általános szabályok megállapításáról szóló, 1984. július 17-i 2261/84/EGK tanácsi rendeletre (2) és különösen annak 17a. cikke (1) bekezdésére,
   mivel:
   
               (1)
            
            
               A 136/66/EGK rendelet 5. cikkéből következően az egységenkénti termelési támogatást ki kell igazítani minden olyan tagállamban, amelynek tényleges termelése meghaladja az említett cikk (3) bekezdésében megállapított nemzeti garantált mennyiséget. A túltermelés mértékének meghatározásakor Görögország, Spanyolország, Franciaország, Olaszország és Portugália esetében figyelembe kell venni az olívaolaj-egyenértékben kifejezett étkezésiolajbogyó-termelésére vonatkozó becsléseket a vonatkozó együtthatók alapján, melyeket Görögország esetében a 2001/649/EK bizottsági határozat (3), Spanyolország esetében a 2001/650/EK bizottsági határozat (4), Franciaország esetében a 2001/648/EK bizottsági határozat (5), Olaszország esetében a 2001/658/EK bizottsági határozat (6) és Portugália esetében a 2001/670/EK bizottsági határozat (7) állapít meg.
            
         
               (2)
            
            
               A 2261/84/EGK rendelet 17a. cikkének (1) bekezdése előírja, hogy az olívaolajra előre kifizethető termelési támogatás egységenkénti összegének meghatározása érdekében az adott gazdasági évre szóló becsült termelés mennyiségét meg kell határozni. Ezt az összeget olyan szinten kell meghatározni, hogy elkerülhető legyen bármilyen jogosulatlan kifizetés az olajbogyó-termelők számára. Az összeg az olívaolaj-egyenértékben kifejezett étkezési olajbogyóra is vonatkozik.
            
         
               (3)
            
            
               A becsült termelés megállapítása érdekében a tagállamoknak továbbítaniuk kell a Bizottságnak az egyes gazdasági évek olívaolaj-termelésére és adott esetben az étkezésiolivabogyó-termelésre vonatkozó becsléseket. A Bizottság más információs forrásokat is figyelembe vehet. Ezen adatok alapján kell minden egyes tagállam részére rögzíteni a becsült olívaolaj- és az olívaolaj-egyenértékben kifejezett becsült étkezésiolajbogyó- termelést.
            
         
               (4)
            
            
               Az előleg összegének meghatározásához figyelembe kell venni az olívaolaj- és az étkezésiolajbogyó-termelés minőségének javítására szolgáló intézkedésekre visszatartott összegeket, amelyeket a 136/66/EGK rendelet 5. cikkének (9) bekezdése és az 1638/98/EK tanácsi rendelet (8) 4a. cikkének (1) bekezdése határoz meg.
            
         
               (5)
            
            
               Az e rendeletben meghatározott intézkedések összhangban vannak az Olaj- és Zsírpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   (1)   A 2004/2005-ös gazdasági évre a becsült olívaolaj-termelés, beleértve a (2) bekezdésben foglaltakat:
   
               —
            
            
               480 711 tonna Görögország számára,
            
         
               —
            
            
               1 117 841 tonna Spanyolország számára,
            
         
               —
            
            
               3 189 tonna Franciaország számára,
            
         
               —
            
            
               951 528 tonna Olaszország számára,
            
         
               —
            
            
               45 050 tonna Portugália számára,
            
         
               —
            
            
               33 tonna Szlovénia számára.
            
         (2)   A 2004/2005-ös gazdasági évre a becsült olívaolaj-egyenértékben kifejezett étkezésiolajbogyó- termelés:
   
               —
            
            
               10 900 tonna Görögország számára 13 %-os egyenérték együtthatóval,
            
         
               —
            
            
               59 131 tonna Spanyolország számára 11,5 %-os egyenérték együtthatóval,
            
         
               —
            
            
               167 tonna Franciaország számára 13 %-os egyenérték együtthatóval,
            
         
               —
            
            
               2 281 tonna Olaszország számára 13 %-os egyenérték együtthatóval,
            
         
               —
            
            
               730 tonna Portugália számára 11,5 %-os egyenérték együtthatóval.
            
         (3)   A 2004/2005-ös gazdasági évre a kifizethető termelési támogatás egységenkénti összege a következő:
   
               —
            
            
               117,36 EUR/100 kg Görögország számára,
            
         
               —
            
            
               81,50 EUR/100 kg Spanyolország számára,
            
         
               —
            
            
               117,36 EUR/100 kg Franciaország számára,
            
         
               —
            
            
               67,12 EUR/100 kg Olaszország számára,
            
         
               —
            
            
               117,36 EUR/100 kg Portugália számára,
            
         
               —
            
            
               117,36 EUR/100 kg Szlovénia számára.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2005. október 19-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL 172., 1966.9.30., 3025/66. o. A legutóbb a 865/2004/EK rendelettel (HL L 161., 2004.4.30., 97. o.) módosított rendelet.
   
      (2)  HL L 208., 1984.8.3., 3. o. A legutóbb az 1639/1998/EK rendelettel (HL L 210., 1998.7.28., 38. o.) módosított rendelet.
   
      (3)  HL L 229., 2001.8.25., 16. o. A legutóbb a 2004/607/EK határozattal (HL L 274., 2004.8.24., 13. o.) módosított rendelet.
   
      (4)  HL L 229., 2001.8.25., 20. o. A legutóbb a 2004/607/EK határozattal módosított rendelet.
   
      (5)  HL L 229., 2001.8.25., 12. o. A legutóbb a 2004/607/EK határozattal módosított rendelet.
   
      (6)  HL L 231., 2001.8.29., 16. o. A legutóbb a 2004/607/EK határozattal módosított rendelet.
   
      (7)  HL L 235., 2001.9.4., 16. o. A legutóbb a 2004/607/EK határozattal módosított rendelet.
   
      (8)  HL L 210., 1998.7.28., 32. o. A legutóbb a 865/2004/EK rendelettel módosított rendelet.